Uredba Komisije (ES) št. 732/2001

z dne 11. aprila 2001

o spremembi Uredbe (ES) št. 1498/1999 o določitvi pravil za izvajanje Uredbe Sveta (ES) št. 804/68 glede medsebojnega obveščanja med državami članicami in Komisijo v sektorju mleka in mlečnih izdelkov

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne izdelke [1], kakor je bila nazadnje spremenjena z Uredbo (ES) št. 1670/2000 [2], in zlasti člena 40 Uredbe,

ob upoštevanju naslednjega:

(1) Uredba Komisije (ES) št. 1498/1999 [3], kakor je bila spremenjena z Uredbo (ES) št. 1535/2000 [4], med drugim predpisuje prenos podatkov o količinah proizvodov, za katere se izdajajo uvozna dovoljenja po raznih uvoznih režimih.

(2) Predpisati je treba tudi pošiljanje takih podatkov glede izdanih dovoljenj za uvoze na podlagi Uredbe Komisije (ES) št. 2414/98 z dne 9. novembra 1998 o podrobnih pravilih za uporabo veljavnih režimov za uvoz mlečnih izdelkov s poreklom iz afriških, karibskih in pacifiških držav(države AKP), in o razveljavitvi Uredbe (EGS) št. 1150/90 [5], ter za uvoze iz držav zahodnega Balkana na podlagi Uredbe Sveta (ES) št. 2007/2000 z dne 18. septembra 2000, ki uvaja izjemne trgovinske ukrepe za države in ozemlja, ki sodelujejo ali so povezane s procesom stabilizacije in povezovanja Evropske Unije, spreminja Uredbo (ES) št. 2820/98, in razveljavlja Uredbi (ES) št. 1763/1999 in (ES) št 6/2000 [6], kakor sta bili spremenjeni z Uredbo (ES) št. 2563/2000 [7].

(3) Uredbo (ES) 1498/1999 bi bilo torej treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

Uredba (ES) št. 1498/1999 se spremeni:

(a) V prvem odstavku člena 7 se dodata naslednji točki 6 in 7:

"6. najkasneje 10. dne vsakega meseca za prejšnji mesec količine proizvodov, ki jih zajemajo uvozna dovoljenja, izdana na podlagi Uredbe Komisije (ES) št. 2414/98 [8], razvrščene po oznaki kombinirane nomenklature (KN) in po oznaki države porekla (IDES računalniška oznaka 6);

7. najkasneje 10. dne vsakega meseca za prejšnji mesec količine proizvodov, ki jih zajemajo uvozna dovoljenja, izdana skladno z Uredbo Komisije (ES) št. 2007/2000 [9], razvrščene po oznaki kombinirane nomenklature (KN) in po oznaki države porekla (IDES računalniška oznaka 6)."

(b) Vstavi se naslednji člen 7a:

"Člen 7a

Do 31. maja 2001 države članice pošljejo Komisiji podatke iz točk 6 in 7 prvega odstavka člena 7, razčlenjene po mesecih, za januar, februar in marec 2001."

Člen 2

Ta uredba začne veljati 1. maja 2001.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. aprila 2001

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 193, 29.7.2000, str. 10.

[3] UL L 174, 9.7.1999, str. 3.

[4] UL L 175, 14.7.2000, str. 79.

[5] UL L 299, 10.11.1998, str. 7.

[6] UL L 240, 23.9.2000, str. 1.

[7] UL L 295, 23.11.2000, str. 1.

[8] UL L 299, 10.11.1998, str. 7.

[9] UL L 240, 23.9.2000, str. 1.

--------------------------------------------------